इंदौर में मां-बेटी ने मौत को गले लगाया  
पिछले तीन साल से बेटे की गुमशुदगी के गम में डूबी 45 वर्षीय महिला और उसकी युवा बेटी ने जहर खाकर जान दे दी।
पिछले तीन साल से बेटे की गुमशुदगी के गम में डूबी 45 वर्षीय महिला और उसकी युवा बेटी ने जहर खाकर जान दे दी। पुलिस सूत्रों ने बताया कि मृतकों की पहचान राजबाड़ा क्षेत्र में रहने वाली प्रेमलता वर्मा (45) और उनकी बेटी नविता (25) के रूप में हुई है।   मां-बेटी के शव उनके घर से बरामद किए गए। उन्होंने मामले की शुरुआती जांच के हवाले से बताया कि प्रेमलता का बेटा काम के सिलसिले में करीब तीन साल पहले नोएडा गया था, लेकिन आज तक नहीं लौटा। इससे वह और उनकी बेटी अवसाद की शिकार हो गयी थीं। पुलिस मामले की विस्तृत जांच कर रही है।